Az ötödik keresztes hadjárat utolsó éveivel (1219–1221) egy időben zajlott a mongolok első hadjárata a közép-ázsiai iszlám államok ellen. An-Nászir abbászida kalifa segítséget kért a mongolok ellen a Dzsazírát kormányzó al-Asraftól, de az a mongol és a keresztes fenyegetés közül az utóbbit ítélte súlyosabbnak, és haderejét a mongolok helyett a keresztesek ellen vetette be fivére, al-Kámil oldalán.